cyanic-selkie/wikianc huggingface dataset:
সা'দ উদ্দীন তাফতাযানী
শিক্ষা অর্জন
তিনি বিভিন্ন আলিম ও পণ্ডিতদের নিকট শিক্ষা লাভ করেন। তন্মধ্যে আযদুদ্দীন ও কুতুবুদ্দীন রাযীর নাম বিশেষভাবে উল্লেখযোগ্য।
অধ্যাপনা
শিক্ষা সমাপনের পর যুবক বয়সেই তাকে তৎকালীন বড় বড় বিদ্বানদের কাতারে গণ্য করা হতো। লেখা-পড়া শেষ হওয়া মাত্রই তিনি অধ্যাপনার দায়িত্ব নিজ কােঁধে তুলে নেন। তার উল্লেখযোগ্য ছাত্র হলেন- আব্দুল ওয়াসি’ ইবনে খাযির, শায়খ শামসুদ্দীন ইবেন আহমদ হুফরী, আবুল হাসান বুরহান উদ্দীন প্রমুখ।
মাযহাব
তার মাযহাব সম্পর্কে দুটি মত পাওয়া যায়্ ১. হানাফী মাযহাবের অনুসারী। ২. শাফেয়ী মাযহাবের অনুসারী। উভয় মতের সমর্থনে দলিল রয়েছে, তবে তার হানাফী মাযহাবের অনুসারী হওয়ার পক্ষে মতামত বেশি জোরালো।
রচনাবলী
তার অনেক রচনাবলীর মধ্যে উল্লেখযোগ্য হলো-
মৃত্যু
তিনি ২২ মুহাররম ৭৯২হিজরির রোজ সোমবার উযবেকিস্তানের সমরকান্দে মৃত্যুবরণ করেন। সেখানেই তাকে সমাধিস্থ করা হয়। কারো মতে তার মৃত্যুবরণ সন ৭৯১হিজরি, আবার কারো মতে ৭৯৭হিজরী। তবে প্রথমোক্ত মতই বিশুদ্ধ।
সাউথ অস্ট্রেলিয়া ক্রিকেট দল
সাউথ অস্ট্রেলিয়া ক্রিকেট দল বা দক্ষিণ অস্ট্রেলিয়া ক্রিকেট দল (South Australia cricket team) দক্ষিণ অস্ট্রেলিয়ার অ্যাডিলেডভিত্তিক অস্ট্রেলিয়ার পুরুষদের পেশাদারী প্রথম-শ্রেণীর ক্রিকেট দল। সাউদার্ন রেডব্যাকস ডাকনামে পরিচিত ওয়েস্ট এন্ড রেডব্যাকস দলটি অ্যাডিলেড ওভালে নিজেদের খেলাগুলো আয়োজন করে থাকে। দক্ষিণ অস্ট্রেলিয়ার রাজ্য ক্রিকেট দলটি শেফিল্ড শিল্ড প্রতিযোগিতা ও সীমিত ওভারের মার্শ ওয়ান-ডে কাপ প্রতিযোগিতায় রাজ্যের প্রতিনিধিত্ব করছে। মার্শ ওয়ান-ডে কাপে লাভ ও কালো রঙের পোশাক পরিধান করে। ওয়েস্ট এন্ডের সাথে ব্যবসায়িক চুক্তির কারণে দলটি ওয়েস্ট এন্ড রেডব্যাকস নামে পরিচিতি পাচ্ছে। অধুনা বিলুপ্ত কেএফসি টুয়েন্টি২০ বিগ ব্যাশ প্রতিযোগিতায় রেডব্যাকস দল খেলেছে। তবে, এ লীগের পরিবর্তে বিগ ব্যাশ লীগ হবার ফলে ২০১১ সালে অ্যাডিলেড স্ট্রাইকার্স তাদের স্থলাভিষিক্ত হয়।
ইতিহাস
নভেম্বর, ১৮৭৭ সালে অ্যাডিলেড ওভালে তাসমানিয়ার বিপক্ষে সাউথ অস্ট্রেলিয়া দল তাদের প্রথম-শ্রেণীর খেলায় অভিষেক পর্ব সম্পন্ন হয়েছিল বলে জানা যায়। ১৮৯২-৯৩ মৌসুমের শেফিল্ড শিল্ডের উদ্বোধনী প্রতিযোগিতায় নিউ সাউথ ওয়েলস ও ভিক্টোরিয়ার সাথে প্রতিদ্বন্দ্বিতায় অবতীর্ণ হয়। দ্বিতীয় প্রচেষ্টাতেই সাউথ অস্ট্রেলিয়া দল শিল্ডের শিরোপা জয়ে সমর্থ হয়। এ পর্যন্ত দলটি ১৩বার প্রতিযোগিতাটির শিরোপা জয় করে। রাইওবি ওয়ান ডে কাপ নামে বর্তমানে পরিচিত একদিনের প্রতিযোগিতায় দুইবার শিরোপা লাভ করে। এছাড়াও, এছাড়াও, কেএফসি ২০/২০ বিগ ব্যাশ ট্রফির বর্তমান শিরোপা লাভের অধিকারী। ২০১০/১১ মৌসুমে অ্যাডিলেড ওভালের চূড়ান্ত খেলায় এনএসডব্লিউকে পরাভূত করে। কেএফসি টুয়েন্টি২০ বিগ ব্যাশ ট্রফিরও শিরোপা জয় করে। বর্তমানে লীগটি বিলুপ্ত ও বিগ ব্যাশ লীগ এর স্থলাভিষিক্ত হয়।
অতীতের অনেক সফলতম আন্তর্জাতিক ক্রিকেটারের সম্মিলন সাউথ অস্ট্রেলিয়ায় ঘটেছে। ১৯২০ ও ৩০-এর দশকে ক্ল্যারি গ্রিমেট দলটিতে খেলেছেন। সর্বমোট ৬৬৮ উইকেট নিয়ে রাজ্য দলের রেকর্ড গড়েন যা অদ্যাবধি অক্ষত রয়েছে। ১৯৩৪ সালে ডোনাল্ড ব্র্যাডম্যান ক্লাবে যোগ দেন। প্রথম তিন ইনিংসে তিনি ১১৭, ২৩৩ ও ৩৫৭ রান তুলেন। অন্যান্যদের মধ্যে চ্যাপেল ভ্রাতৃদ্বয় - গ্রেগ চ্যাপেল ও ইয়ান চ্যাপেল, ডেভিড হুকস, ড্যারেন লেহম্যান, গিল ল্যাংলি, জেসন গিলেস্পি ও টেরি জেনার অন্যতম।
এছাড়াও, সাউথ অস্ট্রেলিয়া দল বিদেশী খেলোয়াড়দেরকে অন্তর্ভুক্ত করেছে। তন্মধ্যে, বিখ্যাত অল-রাউন্ডার গ্যারি সোবার্স ১৯৬০-এর দশকে তিন মৌসুম ও ব্যারি রিচার্ডস খেলেন। রিচার্ডস মাত্র এক মৌসুম সাউথ অস্ট্রেলিয়া দলে খেলেন। তবে, এক মৌসুমেই রাজ্য দলীয় রেকর্ড গড়েন। ১৯৭০-৭১ মৌসুমে ১৫৩৮ রান তুলেছিলেন তিনি।
সম্মাননা
শেফিল্ড শিল্ড / পুরা কাপ (১৩)
ওয়ান-ডে কাপস (৩)
কেএফসি টুয়েন্টি২০ বিগ ব্যাশ / বিগ ব্যাশ লীগ (১)
প্রথম-শ্রেণীর রেকর্ড
সাউথ অস্ট্রেলিয়ার পক্ষে সর্বাধিক রান
ব্যক্তিগত সর্বোচ্চ রান: সর্বাধিক শতরান: মৌসুমে সর্বাধিক রান: সর্বোচ্চ রানের জুটি: দলগত সর্বোচ্চ রান:
মৌসুমে সর্বাধিক উইকেট লাভ: ইনিংসে সর্বাধিক উইকেট লাভ: খেলায় সর্বাধিক উইকেট লাভ:
আর্দ্রতা
পানির গ্যাসীয় অবস্থা তথা জলীয়বাষ্প সচরাচর মানুষের চোখে অদৃশ্য থাকে। আর কোনো নির্দিষ্ট স্থানের আর্দ্রতা হলো সেই স্থানের বায়ুতে উপস্থিত জলীয়বাষ্পের পরিমাণ অর্থাৎ বায়ুতে উপস্থিত জলীয়বাষ্পের ঘনমাত্রা। আর্দ্রতা নির্দিষ্ট কোনো স্থানে বৃষ্টিপাত, গুড়িগুড়ি বৃষ্টি, তুষারপাত, sleet, ice pellets, graupel, hail ইত্যাদি বর্ষণের (precipitation) এবং শিশির ও কুয়াশার উপস্থিতির কিংবা নির্দিষ্ট কোনো স্থানে এসব ঘটনা সংঘটনের সম্ভাবনা নির্দেশ করে।
কোনো নির্দিষ্ট স্থানের বা ব্যবস্থার আর্দ্রতা ঐ স্থান বা ব্যবস্থার তাপমাত্রা ও চাপের ওপর নির্ভর করে। একই পরিমাণ জলীয়বাষ্প উষ্ণ বায়ু অপেক্ষা শীতল বায়ুতে অধিক আপেক্ষিক আর্দ্রতার সৃষ্টি করে। আর্দ্রতার সাথে সম্পর্কযুক্ত একটি পরামিতি হচ্ছে শিশিরাঙ্ক বা শিশিরবিন্দু। যদি কোন স্থানের তাপমাত্রা বৃদ্ধি পায় তাহলে ঐ স্থানের বায়ুকে সম্পৃক্ত করার জন্য যে পরিমাণ জলীয়বাষ্প আবশ্যক, তার পরিমাণও বৃদ্ধি পাবে। আবার, এক খণ্ড বায়ুর তাপমাত্রা হ্রাস পেলে, এতে জল যুক্ত না করলেও কিংবা এটা থেকে জল অপসারণ না করলেও এটি (বায়ু) সম্পৃক্তি বিন্দুতে পৌঁছবে। এক খণ্ড বায়ুর মধ্যে ধারণকৃত জলীয়বাষ্পের পরিমাণে বিস্তর ব্যবধান ঘটতে পারে। উদাহরণস্বরূপ, সম্পৃক্ততার কাছাকাছি অবস্থায় রয়েছে এমন প্রতি ঘন মিটার বায়ু 30 °C তাপমাত্রায় ২৮ গ্রাম পানি ধারণ করতে পারে, কিন্তু 8 °C তাপমাত্রার ক্ষেত্রে প্রতি ঘন মিটার বায়ুতে কেবল ৮ গ্রাম পানি থাকা সম্ভব।
আর্দ্রতার তিনটি প্রাথমিক পরিমাপ ব্যাপকভাবে প্রয়োগ করা হয়ে থাকে। যথা: পরম, আপেক্ষিক এবং নির্দিষ্ট আর্দ্রতা। পরম আর্দ্রতাকে প্রতি একক আয়তনের আর্দ্র বায়ুতে উপস্থিত জলীয় বাষ্পের ভরের আকারে (গ্রাম প্রতি ঘনমিটার এককে) অথবা প্রতি একক ভরের শুষ্ক বায়ুতে উপস্থিত জলীয় বাষ্পের ভরের আকারে (সাধারণত গ্রাম প্রতি কিলোগ্রাম এককে) প্রকাশ করা হয়। আপেক্ষিক আর্দ্রতাকে সচরাচর শতকরা হিসাবে প্রকাশ করা হয়, যা একই তাপমাত্রায় সর্বোচ্চ যে আর্দ্রতা পাওয়া যায়, তার সাপেক্ষে পরম আর্দ্রতার একটি তাৎক্ষণিক অবস্থা নির্দেশ করে। আর, নির্দিষ্ট আর্দ্রতা হলো উপস্থিত জলীয় বাষ্প ভরের ও আর্দ্র বায়ুর মোট ভরের অনুপাত।
আর্দ্রতা ভূপৃষ্ঠীয় জীবনে গুরুত্বপূর্ণ এক ভূমিকা পালন করে। যেসব প্রাণী তাদের শরীরের অভ্যন্তরীণ তাপমাত্রা নিয়ন্ত্রণের ক্ষেত্রে ঘর্ম-নিঃসরণ প্রক্রিয়ার উপর নির্ভরশীল, সেসব প্রাণীর ক্ষেত্রে আর্দ্রতার আধিক্য এদের ত্বকের উপরিভাগ থেকে আর্দ্র-স্বতঃবাষ্পীভবনের হার কমিয়ে ফেলার মাধ্যমে এদের শরীরের তাপ বিনিময়ের (তাপ বের করে দেওয়ার) প্রক্রিয়াটির কার্যকারিতাকে প্রভাবিত করে। এই প্রভাবটি আর্দ্রতা সূচক (humidex) নামেও পরিচিত, যা একটি তাপ-সূচক ছক ব্যবহার করে হিসাব করা যায়।
বায়ুর জলীয়বাষ্প "ধারণের" কিংবা এর "সম্পৃক্ত" হওয়ার ধারণাটিকে প্রায়শই আপেক্ষিক আর্দ্রতার ধারণাজনিত সম্পর্কের ক্ষেত্রে উল্লেখ করা হয়। সে যাই হোক, এই বিষয়টি বিভ্রান্তিকর যে, একটি নির্দিষ্ট তাপমাত্রায় নির্দিষ্ট কোনো স্থানে যে পরিমাণ জলীয়বাষ্প প্রবেশ করে (কিংবা প্রবেশ করতে পারে), তা ঐ স্থানে উপস্থিত বায়ুর (নাইট্রোজেন, অক্সিজেন, ইত্যাদির) পরিমাণের থেকে আলাদা। প্রকৃতপক্ষে, বায়ু দ্বারা পরিপূর্ণ নির্দিষ্ট আয়তনের একটি স্থানের জলীয়বাষ্প ধারণের ক্ষেত্রে সাম্যাবস্থার যে সক্ষমতা (সাম্যাবস্থার-ধারণক্ষমতা বা equilibrium capacity) থাকে, একই আয়তনের শূন্যস্থানের জলীয়বাষ্প ধারণের ক্ষেত্রেও প্রায় একই সাম্য-ধারণক্ষমতা থাকে। এখানে, শূন্যস্থান ও বায়ু দ্বারা পরিপূর্ণ স্থান উভয় ক্ষেত্রেই সাম্যাবস্থাকে নির্দিষ্ট তাপমাত্রায় পানির সাম্যাবস্থার-বাষ্প-চাপের (equilibrium vapor pressure) মাধ্যমে বিবেচনা করা হয়েছে। আর্দ্রতার সাথে জড়িত একটি পুনরাবৃত্তিক পরামিতি হলো "বিবর্ধন গুণক", যা জলীয়বাষ্পের সম্পৃক্তি-চাপের ওপর বায়ু কী প্রভাব ফেলে তা অন্তর্ভুক্ত করে। এই বিবর্ধন গুণকের অধীনে আর্দ্রতাকে আলোচনার ক্ষেত্রে খুব সামান্যই পার্থক্য পাওয়া যায়, বড় মাপের কোনো সূক্ষ্মতার প্রয়োজন না পড়লে অনেক হিসাব বা গাণিতিক সমস্যায় যা অগ্রাহ্য করা করা যায়।
সম্পৃক্ততা
বিজ্ঞানের বিভিন্ন ক্ষেত্রে সম্পৃক্ততা শব্দটি ব্যবহার করা হয়। আলোচনাধীন প্রসঙ্গে বায়ুর সম্পৃক্ততা হলো নির্দিষ্ট তাপমাত্রায় বায়ুর সেই অবস্থা যে অবস্থায় ঐ তাপমাত্রায় এটি সর্বোচ্চ পরিমাণ জলীয়বাষ্প ধারণ করতে পারে এবং তাপমাত্রা ও চাপের পরিবর্তন ব্যতিত কোনক্রমেই এর অধিক জলীয়বাষ্প ধারণ করা সম্ভব নয়। নির্দিষ্ট উষ্ণতায় নির্দিষ্ট পরিমাণ বায়ুতে সর্বোচ্চ যে পরিমাণ জলীয়বাষ্প উপস্থিত থাকা সম্ভব, সেই পরিমাণ জলীয়বাষ্পই যদি ওই বায়ুতে উপস্থিত থাকে তাহলে ঐ বায়ুকে সম্পৃক্ত বায়ু বলা হয় এবং ধারণক্ষমতার কম পরিমাণে জলীয়বাষ্প উপস্থিত থাকলে একে অসম্পৃক্ত বায়ু বলা হয়।
শিশিরাঙ্ক
শিশিরাঙ্ক হলো সেই তাপমাত্রা যে তাপমাত্রায় পৌছালে বায়ু এতে উপস্থিত জলীয়বাষ্প দ্বারাই সম্পৃক্ত হয়ে পড়ে অর্থাৎ ঐ তাপমাত্রায় সর্বোচ্চ জলীয়বাষ্প ধারণক্ষমতায় পৌঁছায়। বায়ুকে এর অধিক শীতল করা হলে এর ধারণকৃত জলীয়বাষ্পের কিছু অংশ কিংবা এই তাপমাত্রা স্থির রেখেই এতে অতিরিক্ত জলীয়বাষ্প যোগ করা হলে সেই অতিরিক্ত জলীয়বাষ্প ঘনীভূত হয়ে তরল জল তথা শিশির সৃষ্টি করে।
পরম আর্দ্রতা
নির্দিষ্ট ভরের বা আয়তনের বায়ুতে উপস্থিত জলীয়বাষ্পের মোট ভরই পরম আর্দ্রতা। অন্যভাবে বলা যায়,কোনো নির্দিষ্ট সময়ে কোনো নির্দিষ্ট স্থানের বায়ুর প্রতি একক আয়তনে বা ভরে উপস্থিত জলীয়বাষ্পের ভরই ঐ স্থানের পরম আর্দ্রতা। পরম আর্দ্রতায় তাপমাত্রাকে বিবেচনায় নেওয়া হয় না। বায়ুমণ্ডলের পরম আর্দ্রতা প্রতি ঘনমিটারে শূন্যের কাছাকাছি থেকে প্রায় 30g পর্যন্ত হয়, যেখানে বায়ু সম্পৃক্ত হয় 30 °C তাপমাত্রায়।
পরম আর্দ্রতা হলো জলীয়বাষ্পের ভর (m_{H_2O}) কে বায়ু এবং জলীয়বাষ্পের মিশ্রণের আয়তন (V_{net} ) দিয়ে ভাগের ফল, যাকে নিচের রাশিমালার আকারে প্রকাশ করা যায়:
যদি আয়তন স্থির না থাকে তাহলে বায়ুর তাপমাত্রা বা চাপ পরিবর্তনের সাথে সাথে পরম আর্দ্রতাও পরিবর্তিত হয়। এই ব্যাপারটির কারণে রাসায়নিক প্রকৌশলের গণনা কার্যে এটিকে অসুবিধাজনক, যেমনটা হয় কোনো কিছুর শুকানোর ক্ষেত্রে। এখানে তাপমাত্রার ব্যাপক পরিবর্তন ঘটতে পারে। তাই, রাসায়নিক প্রকৌশলে পরম আর্দ্রতা বলতে প্রতি একক ভরের শুষ্ক বাতাসে উপস্থিত জলীয়বাষ্পের ভরকে বোঝানো হতে পারে, যা তাপ এবং ভরের ভারসাম্যের গণনার জন্য আরও উপযুক্ত। এটি আর্দ্রতা অনুপাত বা ভর মিশ্রণ অনুপাত হিসেবেও পরিচিত (নিচে "নির্দিষ্ট আর্দ্রতা" দেখুন)। উপরের সমীকরণের মতো প্রতি একক আয়তনে জলের ভরকে আয়তনিক আর্দ্রতা হিসেবেও সংজ্ঞায়িত করা হয়। সম্ভাব্য বিভ্রান্তির কারণে ব্রিটিশ আদর্শ বিএস ১৩৩৯  অনুসারে "পরম আর্দ্রতা" পরিভাষাটি এড়িয়ে যাওয়ার পরামর্শ দেওয়া হয়। আর্দ্রতার একক সবসময় সতর্কতার সাথে যাচাই করা উচিত। আর্দ্রতার অনেক তালিকাতেই একে g/kg বা kg/kg আকারে দেওয়া হলেও ভরের অন্যান্য এককও ব্যবহার করা যেতে পারে।
বিজ্ঞানের যে ক্ষেত্রটি গ্যাস-বাষ্প মিশ্রণের ভৌত ও তাপগতীয় ধর্ম সংশ্লিষ্ট অধ্যয়ন নিয়ে আলোচনা করে তা সাইক্রোমিতি (psychrometrics) নামে পরিচিত।
আপেক্ষিক আর্দ্রতা
নির্দিষ্ট তাপমাত্রায় বায়ু ও পানির একটি মিশ্রণের আপেক্ষিক আর্দ্রতাকে (RH বা \phi) ঐ তাপমাত্রায় মিশ্রণে উপস্থিত জলীয়বাষ্পের আংশিক চাপ (p_{H_2O}) এবং একই তাপমাত্রায় বিশুদ্ধ পানির পৃষ্ঠতলের উপর সমতূল্য বাষ্প চাপের অনুপাত হিসেবে সংজ্ঞায়িত করা হয়। রাশিমালায় প্রকাশ করলে যা হবে:
অন্য কথায়, আপেক্ষিক আর্দ্রতা হলো নির্দিষ্ট তাপমাত্রায় নির্দিষ্ট পরিমাণ বায়ুতে কতটুকু জলীয় বাষ্প আছে এবং একই তাপমাত্রায় ঐ বায়ু সম্ভাব্য (সর্বোচ্চ) কতটুকু জলীয় বাষ্প ধারণ করতে পারে তার অনুপাত। জলীয়বাষ্পের সম্পৃক্ততার ধর্ম ব্যবহার করে এই সংজ্ঞাটিকে অন্য আরেকভাবে কহা যায়, আপেক্ষিক আর্দ্রতা হলো নির্দিষ্ট তাপমাত্রায় নির্দিষ্ট পরিমাণ কোনো বায়ুতে বিদ্যমান জলীয় বাষ্পের পরিমাণের এবং একই তাপমাত্রায় একই পরিমাণ বায়ুকে সম্পৃক্ত করতে প্রয়োজনীয় জলীয় বাষ্পের পরিমাণের অনুপাত। বায়ুর তাপমাত্রার পরিবর্তনের সাথে সাথে এর আর্দ্রতাও পরিবর্তিত হয়। তাপমাত্রা বৃদ্ধি পেলে বায়ুর জলীয়বাষ্প ধারণের ক্ষমতা বৃদ্ধি পায় এবং তাপমাত্রা হ্রাস পেলে সেই ক্ষমতাও হ্রায় পায়। ফলে, শীতল বায়ু অপেক্ষা উষ্ণ বায়ু বেশি জলীয়বাষ্প ধারণ করতে পারে। তাই, কখনও পরম আর্দ্রতা স্থির থাকলেও বায়ুর তাপমাত্রার পরিবর্তন আপেক্ষিক আর্দ্রতার পরিবর্তন ঘটাতে পারে।
ফলতঃ আপেক্ষিক আর্দ্রতার সংজ্ঞা থেকে দেখা যায়, কোনো নির্দিষ্ট বায়ুতে জলীয়বাষ্পের পরিমাণ অপরিবর্তিত থাকলে উষ্ণ অবস্থায় এর আপেক্ষিক আর্দ্রতা যত হবে, ঐ বায়ুকে শীতলীকরণ করা হলে আপেক্ষিক আর্দ্রতা সেটা থেকে আরও বৃদ্ধি পাবে।  উপরন্তু, বায়ুকে শীতল করতে করতে যদি এর আপেক্ষিক আর্দ্রতা ১০০% ছাড়িয়ে যায় তথা বায়ু তার সম্পৃক্তি বিন্দুতে পৌঁছায় তাহলে জলীয়বাষ্প ঘনীভূত হওয়া শুরু করবে। একই প্রসঙ্গানুসারে বিপরীতক্রমে বায়ুর উষ্ণায়নের ফলে এর আপেক্ষিক আর্দ্রতা হ্রাস পাবে। কুয়াশাচ্ছন্ন বায়ুকে উষ্ণ করা হলে সেই কুয়াশার স্বতঃবাষ্পীভবন ঘটতে পারে, কারণ জলের ফোঁটার মধ্যবর্তী বায়ু জলীয়বাষ্প ধরে রাখার ক্ষেত্রে অধিকতর সক্ষম হয়।
আপেক্ষিক আর্দ্রতায় কেবল দৃষ্টির অগোচরে থাকা জলীয়বাষ্পকে বিবেচনায় নেওয়া হয়। কুয়াশা, মেঘ, মিস্ট (mist) এবং জলের অ্যারোসলকে বায়ুর আপেক্ষিক আর্দ্রতা পরিমাপের ক্ষেত্রে গণ্য করা হয় না, যদিও এদের উপস্থিতি এক খণ্ড বায়ুর শিশির বিন্দুর নৈকট্যের সম্ভাবনার একটি ইঙ্গিত দেয়। আপেক্ষিক আর্দ্রতাকে সাধারণত একটি শতাংশের আকারে প্রকাশ করা হয়। শতকরার মান বড় হওয়ার অর্থ হচ্ছে বায়ু ও জলের মিশ্রণটি আরও আর্দ্র। ১০০% আপেক্ষিক আর্দ্রতায় বায়ু সম্পৃক্ত হয়ে পড়ে আর বায়ুর অবস্থান হয় এর শিশির বিন্দুতে। ফোঁটা বা স্ফটিকের নিউক্লিয়েশন ঘটাতে পারে এমন কোনো বাহ্যিক উপাদান উপস্থিত না থাকলে আপেক্ষিক আর্দ্রতা ১০০% ছাড়িয়ে যেতে পারে। এই ক্ষেত্রে বায়ু অতিসম্পৃক্ত হবে বলা হয়। ১০০% এর অধিক আপেক্ষিক আর্দ্রতায় এক খণ্ড বায়ুতে কিছু কণা অথবা একটি পৃষ্ঠতল যোগ করা হলে সেই নিউক্লিয়াসগুলোকে ঘিরে জলীয়বাষ্পের ঘনীভবন হবে অথবা বরফ তৈরি হবে, যার ফলে কিছু বাষ্প অপসারিত হবে এবং আর্দ্রতা হ্রাস পাবে।
আপেক্ষিক আর্দ্রতা বর্ষণ, শিশির বা কুয়াশার সম্ভাবনার একটি সূচক বা নির্দেশক হওয়ায় এটি আবহাওয়ার পূর্বাভাস এবং প্রতিবেদনে ব্যবহৃত একটি গুরুত্বপূর্ণ মেট্রিক বা ব্যবধান ফাংশন।
উষ্ণ গ্রীষ্মের আবহাওয়ায় আপেক্ষিক আর্দ্রতার বৃদ্ধি মানুষ এবং অন্যান্য প্রাণীর ত্বক থেকে ঘর্ম-নিঃসরণ প্রক্রিয়ার স্বতঃবাষ্পীভবনে বিঘ্ন ঘটিয়ে এই সব জীবের ক্ষেত্রে আপাত তাপমাত্রার বৃদ্ধি ঘটায়। উদাহরণস্বরূপ, তাপ সূচক অনুযায়ী, বাযুর 80.0 F তাপমাত্রায় ৭৫% আপেক্ষিক আর্দ্রতা ৮৩.৬ °ফা ±১.৩ °ফা (২৮.৭ °সে ±০.৭ °সে) তাপমাত্রার মতো অনুভূত হবে।
নির্দিষ্ট আর্দ্রতা
নির্দিষ্ট আর্দ্রতা হলো এক খণ্ড বায়ুতে উপস্থিত জলীয় বাষ্পের ভরের এবং ঐ বায়ুর মোট ভরের অনুপাত। নির্দিষ্ট আর্দ্রতা মিশ্রায়ন অনুপাতের প্রায় সমান। মিশ্রায়ন অনুপাতকে কোন বায়ুতে বিদ্যমান জলীয়বাষ্পের ভরের এবং ঐ বায়ু থেকে জলীয়বাষ্প অপসারণ করে যে শুষ্ক বায়ু পাওয়া যায় তার ভরের অনুপাত হিসেবে সংজ্ঞায়িত করা যায়। যদি কোন স্থানের তাপমাত্রা বৃদ্ধি পায় তাহলে ঐ স্থানের বায়ুকে সম্পৃক্ত করতে প্রয়োজনীয় পরিমাণ জলীয়বাষ্প পরিমাণও বৃদ্ধি পাবে এবং বিপরীতক্রমে, তাপমাত্রা হ্রাস পেলে ঐ স্থানের বায়ুকে সম্পৃক্ত করার জন্য প্রয়োজনীয় জলীয়বাষ্প পরিমাণও হ্রাস পাবে। তাই প্রাসঙ্গিকভাবেই বলা যায়, এক খণ্ড বায়ুর তাপমাত্রা হ্রাস পেলে, এতে জল যুক্ত না করলেও কিংবা এটা থেকে জল অপসারণ না করলেও এটি (বায়ু) সম্পৃক্তি বিন্দুতে পৌঁছবে।
প্রাসঙ্গিক ধারণাসমূহ
"আপেক্ষিক আর্দ্রতা" পরিভাষাটি জলীয়বাষ্পপূর্ণ বায়ুর সিস্টেমের জন্য সংরক্ষিত। বায়ু ব্যতিত অন্যান্য ঘনীভবন-অযোগ্য-দশার ক্ষেত্রে ঘনীভবনের যোগ্য তবে পানি ব্যতীত অন্য কোন পদার্থের সিস্টেমের জন্য "আপেক্ষিক সম্পৃক্ততা" শব্দটি ব্যবহার করা হয়, যা আপেক্ষিক আর্দ্রতার অনুরূপ একটি ধারণা।
ওয়াট রং খুন
ইতিহাস
বিংশ শতকের শেষে প্রকৃত ওয়াট রং খুন স্থাপনাটি বেহাল দশায় পড়েছিল। এর সংস্কারের জন্য পর্যাপ্ত অর্থ ছিল না। চিয়াং রাই এর একজন শিল্পী চালেরমাচাই কোসিটপিপাট নিজস্ব অর্থায়নে এটি সম্পূর্ণ পুনর্নিমাণের সিদ্ধান্ত নেন। এখন পর্যন্ত তিনি এই প্রকল্পে নিজের ৪০ মিলিয়ন THB খরচ করেছেন। তিনি মন্দির সংলগ্ন এলাকাটি শিক্ষা ও ধ্যানের কেন্দ্র এবং গৌতম বুদ্ধের শিক্ষাগ্রহণের সুফল  লাভের উপযোগী করে গড়ে তুলতে চেয়েছেন। কোসিটপিপাট মন্দিরটিকে বুদ্ধের প্রতি নিবেদন বলে মনে করেন এবং বিশ্বাস করেন যে এই প্রকল্পটি তাকে অমর জীবন প্রদান করবে। এখনও প্রকল্পটির কাজ চলছে এবং আশা করা হয় ২০৭০ সালের পূর্বে এটি সম্পূর্ণ হবে না। থাইদের জন্য ওয়াট চত্বরে প্রবেশ বিনামূল্যে এবং বিদেশী পর্যটকদের জন্য ৫০ THB। প্রকল্পে কেউ অনুদান দিতে পারবেন, তবে তা ১০০০০ THB এর বেশি নয়। চালেরমাচাই বৃহৎ দাতৃগোষ্ঠী দ্বারা প্রভাবিত হতে চান না।
গঠনশৈলী ও তাৎপর্য
জন্মান্তরচক্রের সেতু: সাদা মন্দিরের মূল ভবন উবোসোটে একটি ছোট হ্রদের উপরিস্থিত সেতু অতিক্রম করে যেতে হয়। সেতুটির সামনে অসংখ্য প্রসারিত হাত মানুষের অবারিত আকাঙ্ক্ষার প্রতীক। সেতুটি লোভ, মোহ ও কামনা অতিক্রান্ত করে সুখলাভের শিক্ষা দেয়। হ্রদের সম্মুখভাগে বৌদ্ধ পুরাণের অর্ধ নরদেহ ও অর্ধ পক্ষিদেহ বিশিষ্ট দুজন কিন্নর দণ্ডায়মান আছে।
স্বর্গের দ্বার: সেতু পার হয়ে দর্শনার্থীরা স্বর্গের দ্বারে এসে পৌঁছান। দ্বারটি মৃতের ভাগ্যনির্ধারণকারী মৃত্যু ও রাহু দ্বারা প্রহরাধীন। এছাড়া উবোসোট এর সামনে বেশ কয়েকটি ধ্যানমগ্ন বুদ্ধমূর্তি রয়েছে।
উবোসোট: দর্পণ ও কাচ দ্বারা বহির্ভাগ সজ্জিত করা সম্পূর্ণ সাদা রঙের উবোসোট মন্দিরটির মূল স্থাপনা। এতে থাইল্যান্ডের ঐতিহ্যবাহী স্থাপত্যের প্রতিফলন ঘটেছে, যেমন ত্রিকোণাকার ছাদ এবং যত্রতত্র পৌরাণিক নাগ এর প্রতিকৃতি। মন্দিরের অভ্যন্তরে সাজসজ্জা শুদ্ধ সাদারং থেকে ক্রমশ উজ্জ্বল ও আকর্ষণীয় হয়ে উঠতে থাকে। ম্যুরালে কমলা রঙের অগ্নিশিখা ও দানবের মুখ চিত্রায়িত হয়েছে। তাছাড়া বিভিন্ন পশ্চিমা চরিত্র যেমন মাইকেল জ্যাকসন, দ্য ম্যাট্রিক্স চলচ্চিত্রের নিয়ো, ফ্রেডি ক্রুয়েজার, টার্মিনেটর চলচ্চিত্রের টি ৮০০ প্রভৃতি রয়েছে। এছাড়া নিউক্লীয় যুদ্ধ, জঙ্গী আক্রমণ, তেলের পাম্প, মানুষের ধ্বংসাত্মক কর্মকাণ্ড প্রভৃতি চিত্রায়িত হয়েছে। যদিও হ্যারি পটার, সুপারম্যান, হ্যালো কিটি প্রভৃতি ধর্মসংশ্লিষ্ট না হওয়ায় মন্দিরের উদ্দেশ্য দ্বিধাগ্রস্ত হয়, তবে এতে দর্শক আকৃষ্ট হয়ে থাকে।
সোনালি ভবন: এটি সোনালি রঙের একটি বহিঃস্থিত স্থাপনা। এটি একটি সুসজ্জিত সোনালি দালান, যা দেহের প্রতীক এবং সাদা উবোসোটটি মনের প্রতীক। সোনালি রং মানুষের ঐহিক কামনা-বাসনা ও টাকার লোভ বুঝিয়ে থাকে। সাদা ভবনটি নশ্বর সম্পদের মোহ দূর করে মনের প্রতি মনোযোগী হওয়ার তাৎপর্য বহন করে।
কেনিয়ার ভূগোল
থাম্ব|কেনিয়ার জাতিসংঘ মানচিত্র। কেনিয়ার ৪৭টি কাউন্টির বৈচিত্র্যের কারণে কেনিয়ার ভূগোল বৈচিত্র্যময়। কেনিয়ার ভারত মহাসাগরের সাথে একটি উপকূলরেখা রয়েছে, যেখানে পূর্ব আফ্রিকান ম্যানগ্রোভ রয়েছে। অভ্যন্তরীণ অংশে বিস্তৃত সমভূমি এবং অসংখ্য পাহাড় রয়েছে। কেনিয়ার উত্তর-পশ্চিমে দক্ষিণ সুদান, পশ্চিমে উগান্ডা, পূর্বে সোমালিয়ার জুবাল্যান্ড প্রদেশ, দক্ষিণে তানজানিয়া এবং উত্তরে ইথিওপিয়ার সাথে সীমানা করেছে।
মধ্য ও পশ্চিমে কেনিয়াতে কেনিয়ান রিফট ভ্যালি এবং মধ্য প্রদেশে বৃহত্তম পর্বত, কেনিয়া পর্বত অবস্থিত। উগান্ডার সীমান্তে কেনিয়া পর্বত এবং মাউন্ট এলগনকে অবস্থিত। পশ্চিম কেনিয়ার কাকামেগা বন একটি পূর্ব আফ্রিকার রেইন ফরেস্টের একটি প্রতীক। এর চেয়েও বড় বন হলো পূর্ব আফ্রিকার বৃহত্তম বন মাউ বন।
ভূগোল
থাম্ব|কেনিয়ার অবস্থান।
ভূতত্ত্ব
দেশের পশ্চিম অঞ্চলের দুই-তৃতীয়াংশই প্রাক-কাম্ব্রিয়ান বেসমেন্ট শিলায় জমা প্লাইসিন-প্লাইস্টোসিন যুগের আগ্নেয়গিরির সমন্বয়ে গঠিত। দেশের দক্ষিণ-পূর্ব অঞ্চলের নিচে পারমিয়ান থেকে লেট-ট্রায়াসিক যুগের কারু সিস্টেমের পলল অবস্থিত। মম্বাসা অঞ্চলের উপকূলে জুরাসিক যুগের পলল আছে।
জলবায়ু
কেনিয়ার জলবায়ু অবস্থানের ভিত্তিতে পরিবর্তিত হয়। এখানে বেশিরভাগ শীতল থেকে শুরু সর্বদা উষ্ণ অঞ্চল রয়েছে।  উপকূল বরাবর জলবায়ু ক্রান্তীয় জলবায়ু। এর অর্থ সারা বছর বৃষ্টিপাত এবং তাপমাত্রা বেশি থাকে। উপকূলীয় শহরগুলো যেমন, মোম্বাসা, লামু এবং মলিন্ডিতে প্রায় প্রতিদিনই বাতাস শীতল থেকে গরমের মধ্যে পরিবর্তিত হয়। (নিচের চিত্রটি দেখুন)। থাম্ব|কোপেন জলবায়ু শ্রেণিবিন্যাস অনুযায়ী কেনিয়ার মানচিত্র। কেনিয়ার অভ্যন্তরে আবহাওয়া আরও শুষ্ক হয়ে উঠে। শুষ্ক আবহাওয়া প্রায় বৃষ্টিপাতবিহীন এবং তাপমাত্রা দিনের/রাতের সাধারণ সময় অনুসারে বিস্তৃত হয়। কেনিয়ার অনেক অঞ্চলে প্রতিদিন প্রায়ই দিনের তাপমাত্রা প্রায় ১২ ডিগ্রি সেন্টিগ্রেড বৃদ্ধি পায়। থাম্ব|বর্ষায় পরিবহন সমস্যা (মার্চ, ২০২০)। উচ্চতা তাপমাত্রার উপর অনেক প্রভাব ফেলে। উচ্চতর স্থানে দিন বা রাতে তাপমাত্রা প্রায় ১১ ডিগ্রি সে কম থাকে। উচ্চতায় এক কিলোমিটারের অনেকগুলো শহরের তাপমাত্রা প্রায় ১০-২৬ ডিগ্রি সেন্টিগ্রেড (৫০-৭৯° ফাঃ) এর মধ্যে থাকে। ১,৭৯৮ মিটারে (৫,৮৯৯ ফুট) নাইরোবিতে তাপমাত্রা ৯-২৫° সে (৪৯-৮০° ফা) হয়। ১,৮২৫ মিটার উঁচু কিতালেতে তাপামাত্রা ১১-২৮ ডিগ্রি সেন্টিগ্রেড (৫১-৮২ ফা) হয়। যখন প্রতি রাতে তাপমাত্রা প্রায় ১০-১২ ডিগ্রি সেলসিয়াস (৫০-৫৫° ফাঃ) নেমে যায় তখন উচ্চভূমিতে ভারী পোশাক বা কম্বলের প্রয়োজন হয়।
নিম্ন উচ্চতার অঞ্চলে দিন ও রাতের তাপমাত্রা একই রকম। উঁচুভূমির দিনের তাপমাত্রা যেমন হয়, নিম্ন অঞ্চলের দিনের তাপমাত্রাও তেমন। কিন্তু রাতের তাপমাত্রা এতটা কমে না, একইরকম থাকে। তাই, রাত সমুদ্রপৃষ্ঠের কাছের নিম্ন তাপমাত্রা কেনিয়ার উচ্চভূমির উচ্চ তাপমাত্রার প্রায় সমান। তবে, ভারত মহাসাগরের তীরবর্তী স্থানে আরও মাঝারি তাপমাত্রা থাকে, দিনের বেলাতে কয়েক ডিগ্রি কম তাপমাত্রা হয়। যেমন- মোম্বাসায় (নিচের চিত্রটি দেখুন)।
তাপমাত্রায় ঋতুগত ভিন্নতা থাকে। শীতের মাসগুলোতে ৪ ডিগ্রি সেলসিয়াস কম তাপমাত্রা হয়।  যদিও কেনিয়া নিরক্ষীয় অঞ্চলে অবস্থিত, এর ঋতুগুলো দক্ষিণ গোলার্ধের ঋতুর মতো। দক্ষিণ গোলার্ধের মতো এখানে ডিসেম্বর-মার্চ উষ্ণতম গ্রীষ্মকাল এবং জুন-আগস্ট শীতলকাল শীতকাল। তবে একেক অঞ্চলে একেক রকম তাপমাত্রা।
কেনিয়া পর্বত, মাউন্ট এলগন ও কিলিমাঞ্জারোর মতো উঁচু পর্বতগুলোতে বছরের বেশিরভাগ সময় কনকনে শীত থাকে। সবচেয়ে উঁচু পর্বতগুলোতে কখনো তুষারপাত হয়। থাম্ব|কেনিয়ার টপোগ্রাফিক বা ভূসংস্থানিক মানচিত্র।
ভূখণ্ড
কেনিয়ার ভূখণ্ডটি নিম্ন সমভূমি দিয়ে গঠিত যা মধ্য উচুভূমিগুলোতে উত্থিত হয় এবং গ্রেট রিফ্ট ভ্যালি দ্বারা দ্বিখণ্ডিত হয়। দেশের পশ্চিমে একটি উর্বর মালভূমিও রয়েছে।
সর্বোচ্চ ও সর্বনিম্ন স্থান
কেনিয়ার সর্বনিম্ন স্থান হলো ভারত মহাসাগরের সমুদ্র স্তরে। কেনিয়ার সর্বোচ্চ স্থান কেনিয়া পর্বতে সমুদ্রপৃষ্ঠ থেকে ৫,১৯৭ মিটার উপরে।
নদী
তিনটি প্রধান নদী হলো গালানা এবং তানা এবং দি জোজিয়া নদী যা ২৫৭ কিলোমিটার দীর্ঘ (১১৬০ মাইল) কেনিয়ান নদী, এটি এলগন পর্বত থেকে উত্থিত। এটি দক্ষিণ এবং তারপরে পশ্চিমে প্রবাহিত হয়, অবশেষে পোর্ট ভিক্টোরিয়া শহরের কাছে ভিক্টোরিয়া হ্রদে প্রবাহিত হয়। তবে, ইভাসো নজ'ইর একটি গুরুত্বপূর্ণ নদী, যা কেনিয়া পর্বতের কাছ থেকে কেনিয়ার পূর্ব এবং উত্তর-পূর্ব অংশে জল সরবরাহ করে।
প্রাকৃতিক সম্পদ
কেনিয়ায় যে প্রাকৃতিক সম্পদ পাওয়া যায় সেগুলোর মধ্যে রয়েছে: চুনাপাথর, সোডিয়াম কার্বনেট, লবণ, রত্নপাথর, ফ্লুরস্পার, দস্তা, ডায়াটোমাইট, তেল, গ্যাস, জিপসাম, বন্যজীবন এবং জলবিদ্যুৎ।
ভূমির ব্যবহার
কেনিয়ার আবাদযোগ্য ভূমি মোট ভূমির ৯.৮%; স্থায়ী ফসলের জমি ০.৯%, স্থায়ী চারণভূমির জমি ৩৭.৪%; বনাঞ্চল ৬.১% দখল করে আছে। অন্যান্য ব্যবহারের জন্য কেনিয়ার বাকি ভূমি রয়েছে। এই উপাত্ত ২০১১ সাল অনুযায়ী।
২০০৩ সালে কেনিয়াতে ১,০৩২ বর্গ কিমি সেচ সম্পন্ন জমি ছিল।
মোট নবায়নযোগ্য পানিসম্পদ
৩০.৭ ঘন কিমি (২০১১)
প্রাকৃতিক দুর্যোগ
দেশে সীমিত আগ্নেয়গিরির কার্যক্রম রয়েছে। ব্যারিয়ার আগ্নেয়গিরিতে (১,০৩২ মিটার) সর্বশেষ ১৯২১ সালে অগ্নুৎপাত হয়েছিল। বেশ কয়েকটি আগ্নেয়গিরি ঐতিহাসিকভাবে সক্রিয় ছিল।
পরিবেশগত সমস্যা
কেনিয়ার পরিবেশগত সমস্যাগুলোর মধ্যে রয়েছে বন উজাড়, মাটির ক্ষয়, মরুভূমি, জলের ঘাটতি ও নিম্নমানের পানি, বন্যা, বন্য প্রাণী শিকার, এবং গার্হস্থ্য ও শিল্প দূষণ।
বর্তমান সমস্যা
এই মুহুর্তে পরিবেশকে হুমকির মুখে দেওয়া সমস্যাগুলোর মধ্যে রয়েছে নগর ও শিল্প বর্জ্য থেকে জল দূষণ; কীটনাশক এবং সারের বর্ধিত ব্যবহারের ফলে পানির গুণমানের অবনতি; বন নিধন; ভিক্টোরিয়া হ্রদে ফুলে পোকামাকড়ের উপদ্রব; মাটি ক্ষয়; মরুভূমি; এবং বন্য প্রাণী শিকার।
প্রান্তবিন্দু
নিচে কেনিয়ার প্রান্তবিদুগুলো দেওয়া হলো। প্রান্তবিন্দু (extreme points) হলো এমন স্থানসমূহ যা অন্যান্য সব স্থান থেকে সবচেয়ে উত্তর, দক্ষিণ, পূর্ব ও পশ্চিমে অবস্থিত।
আরও দেখুন
কেনিয়া
কেনিয়ার ইতিহাস
ইংলিশ ডিফেন্স লিগ
ইংলিশ ডিফেন্স লিগ (ইডিএল) হল যুক্তরাজ্যের একটি অতি-ডান, মুসলিম-বিরোধী সংগঠন। একটি সামাজিক আন্দোলন এবং চাপসৃষ্টিকারী গোষ্ঠী, যা রাস্তার বিক্ষোভকে তার প্রধান কৌশল হিসাবে গ্রহণ করেছে, ইডিএল নিজেকে ইসলামবাদ ও ইসলামিক চরমপন্থার বিরোধিতাকারী একক-ইস্যু আন্দোলন হিসাবে উপস্থাপন করে, যদিও গোষ্ঠীর বক্তৃতা ও কার্যক্রমগুলি ইসলাম ও মুসলমানদের আরও ব্যাপকভাবে লক্ষ্য করে। এটি ২০০৯ সালে প্রতিষ্ঠিত হয়, ২০১১ সাল পর্যন্ত স্থায়ী ছিল, তারপরে এটি একটি পতনে মধ্যে প্রবেশ করে।
লন্ডনে প্রতিষ্ঠিত, ইডিএল বেডফোর্ডশায়ারের লুটনে ছোট সালাফি গোষ্ঠী আহলুস সুন্নাহ ওয়াল জামাহ-এর জনসাধারণের উপস্থিতির প্রতিবাদে বেশ কয়েকটি ফুটবল গুন্ডা সংস্থার সঙ্গে একত্রিত হয়েছিল। ব্রিটিশ ন্যাশনাল পার্টির (বিএনপি) প্রাক্তন সদস্য টমি রবিনসন শীঘ্রই প্রতিবাদের ডি ফ্যাক্তো (প্রকৃত) নেতা হয়ে ওঠেন। সংগঠনটি দ্রুত বৃদ্ধি পায়, ইংল্যান্ড জুড়ে বিক্ষোভ প্রদর্শন করে এবং প্রায়শই ইউনাইট এগেইনস্ট ফ্যাসিজম ও অন্যান্য গোষ্ঠীর ফ্যাসিবাদ-বিরোধী প্রতিবাদকারীদের সাথে সংঘর্ষে লিপ্ত হয়, যারা এটিকে ব্রিটিশ মুসলমানদের শিকার করা একটি বর্ণবাদী সংগঠন বলে মনে করে। ইডিএল ফেসবুক ও ইউটিউবে একটি শক্তিশালী সামাজিক মিডিয়া উপস্থিতিও প্রতিষ্ঠা করে। নির্বাচনী রাজনীতির দিকে অগ্রসর হয়ে, এটি বিএনপি থেকে বিচ্ছিন্ন, অতি-ডানপন্থী ব্রিটিশ ফ্রিডম পার্টির সাথে আনুষ্ঠানিক সম্পর্ক স্থাপন করে। সমর্থকরা মসজিদে বোমা হামলার ষড়যন্ত্রের জন্য ২০১১ সালে দোষী সাব্যস্ত হওয়ার পরে এবং নরওয়েজীয় অতি-ডানপন্থী সন্ত্রাসী অ্যান্ডার্স বেহরিং ব্রেভিকের সাথে সম্পর্ক প্রকাশের পর ইডিএল-এর খ্যাতি ক্ষতিগ্রস্ত হয়েছিল। রবিনসন ২০১৩ সালে—কুইলিয়াম থিঙ্ক ট্যাঙ্ক দ্বারা সমর্থিত—গোষ্ঠীটি ছেড়ে চলে যান। তিনি দাবি করেছিলেন, যে এটি খুব চরম হয়ে উঠেছে এবং স্বল্পস্থায়ী প্রতিদ্বন্দ্বী পেগিদা ইউকে প্রতিষ্ঠা করেছেন। রবিনসনের প্রস্থান ও বিভিন্ন শাখা স্বাধীনতা ঘোষণা করার পরে ইডিএল সদস্যপদ উল্লেখযোগ্যভাবে হ্রাস পায়।
আদর্শগতভাবে ব্রিটিশ রাজনীতির চরম-ডান বা অতি-ডান, ইডিএল হল আন্তর্জাতিক জিহাদ আন্দোলনের অংশ। মুসলিমরা সত্যিকার অর্থে ইংরেজ হতে পারে এই ধারণা প্রত্যাখ্যান করার পাশাপাশি ইডিএল ইসলামকে ইউরোপ দখল করতে চাওয়া একটি অসহিষ্ণু, আদিম হুমকি হিসেবে উপস্থাপন করে। কিছু রাষ্ট্রবিজ্ঞানী ও অন্যান্য ভাষ্যকার এই ইসলামভীতি অবস্থানকে সাংস্কৃতিকভাবে বর্ণবাদী হিসেবে চিহ্নিত করেছেন। অনলাইন এবং গোষ্ঠীর অনুষ্ঠান উভয় ক্ষেত্রেই, ইডিএল সদস্যরা মুসলিমদের বিরুদ্ধে সহিংসতা উস্কে দিয়েছে, সমর্থকরা বিক্ষোভে ও স্বাধীনভাবে সহিংস কর্মকাণ্ড চালিয়েছে। ইডিএল-এর বৃহত্তর মতাদর্শে জাতীয়তাবাদ, দেশীয়বাদ এবং জনতাবাদের বৈশিষ্ট্য রয়েছে, উচ্চ অভিবাসন হার ও একটি অযৌক্তিক রাজনৈতিক অভিজাতদের জন্য ইংরেজি সংস্কৃতির অনুভূত পতনের জন্য দায়ী। এটি জৈবিক বর্ণবাদ, ইহুদি বিদ্বেষ ও সমকামভীতি প্রত্যাখ্যান করে ব্রিটেনের ঐতিহ্যবাহী অতি-ডানদের থেকে নিজেকে আলাদা করে। ইডিএল নিজেই মতাদর্শগতভাবে ফ্যাসিবাদী কিনা তা নিয়ে ভাষ্যকারদের মধ্যে মতভেদ রয়েছে, যদিও এর বেশ কয়েকজন নেতা আগে ফ্যাসিবাদী সংগঠনে জড়িত ছিলেন এবং কিছু নব্য-নাৎসি ও অন্যান্য ফ্যাসিবাদী ইডিএল অনুষ্ঠানে অংশ নিয়েছিল।
একটি ছোট নেতৃত্ব দলের নেতৃত্বে, ইডিএল ৯০ টিরও বেশি স্থানীয় ও বিষয়গত বিভাগে উপ-বিভক্ত, প্রতিটিতে যথেষ্ট স্বায়ত্তশাসন রয়েছে। গোষ্ঠীর সমর্থনের ভিত্তি প্রাথমিকভাবে তরুণ, শ্রমজীবী শ্বেতাঙ্গ ব্রিটিশ পুরুষ, কিছু প্রতিষ্ঠিত সুদূর-ডান ও ফুটবল গুন্ডা উপসংস্কৃতি ছিল। নির্বাচন ইঙ্গিত দেয় যে বেশিরভাগ ইউকে নাগরিক ইডিএল-এর বিরোধিতা করেছিল, এবং সংগঠনটিকে বারবার ফ্যাসিবাদী বিরোধী দলগুলির দ্বারা চ্যালেঞ্জ করা হয়েছিল। গোষ্ঠীটর নীতিপুলিশের কারণে উচ্চ আর্থিক খরচ, সম্প্রদায়ের সম্প্রীতির উপর বিঘ্নিত প্রভাব ও সন্ত্রাসবিরোধী অভিযানের ক্ষতির কারণ উল্লেখ করার মাধ্যমে অনেক স্থানীয় কাউন্সিল ও পুলিশ বাহিনী ইডিএল মার্চকে নিরুৎসাহিত করেছিল।
অভ্যর্থনা ও প্রভাব
thumb|ডান|ইউনাইটেড ট্রেড ইউনিয়ন দ্বারা সংগঠিত ইডিএল-এর পাল্টা প্রতিবাদ, নিউক্যাসেলে ২০১৭ সালে অনুষ্ঠিত হয়েছিল
ব্রিটেনে ইডিএল "একটি প্রজন্মের মধ্যে সবচেয়ে বড় পপুলিস্ট রাস্তার আন্দোলন"-এর প্রতিনিধিত্ব করে, যা ২০০০-এর দশকে ব্যাপকভাবে সুপ্ত থাকা দূর-ডানপন্থী রাস্তার প্রতিবাদের একটি ঐতিহ্যকে পুনরুজ্জীবিত করে ছিল। রাষ্ট্রবিজ্ঞানী ম্যাথিউ জে. গুডউইন, ডেভিড কাটস ও লরেন্স জান্তা-লিপিনস্কি পরামর্শ দিয়েছিলেন যে এটি ২০০৯ সাল থেকে ২০১৩ সাল পর্যন্ত "ইউরোপের সবচেয়ে উল্লেখযোগ্য ইসলামবিরোধী আন্দোলন" প্রতিনিধিত্ব করেছিল। জেমস ট্রেডওয়েল ও জন গারল্যান্ড ২০১১ সালে ইডিএল’কে "গত কয়েক বছরের সবচেয়ে উল্লেখযোগ্য রাজনৈতিক উন্নয়নগুলির মধ্যে একটি" হিসাবে বর্ণনা করে, যখন রাষ্ট্রবিজ্ঞানী জুলিয়ান রিচার্ডস ২০১৩ সালে বলেছিলেন যে ইডিএল "সাম্প্রতিক বছরগুলিতে সুদূর ডানদিকে সবচেয়ে আকর্ষণীয় উন্নয়নগুলির মধ্যে একটি" ছিল।
যদিও ব্রিটিশ জনসংখ্যার সংখ্যাগরিষ্ঠ অংশ ইসলামের উপর ইডিএল-এর সমস্ত মতামত ভাগাভাগি করেনি, এই গোষ্ঠীর বক্তৃতা ব্রিটিশ সমাজে মুসলমানদের প্রতি বৃহত্তর বিদ্বেষের সঙ্গে অনুরণিত হয়েছিল। ২০১০ সালের ব্রিটিশ সামাজিক মনোভাব সমীক্ষায় দেখা গেছে যে ৫৫% জনগণ তাদের রাস্তায় একটি মসজিদ তৈরিতে বিরক্ত হবে, যেখানে ২০১১ সালের একটি জরিপে দেখা গিয়েছে যে ইসলাম "অসহনশীলতার ধর্ম" এমন বিবৃতিতে যুক্তরাজ্যের ৪৮% নাগরিক একমত পোষণ করে। বিভিন্ন ভাষ্যকার এই অনুভূতির জন্য ডেইলি মেইল, দ্য সান ও ডেইলি স্টারের মতো ট্যাবলয়েড মিডিয়ার উপাদানগুলিকে দায়ী করেছেন। ইডিএল নিজেই প্রধান ধারার মিডিয়ার অনেকগুলি থেকে উপহাসের সম্মুখীন হয়, ইডিএল সদস্যরা ক্ষোভ প্রকাশ করে জানায় তারা অনুভব করেছিল যে মূলধারার মিডিয়া তাদের ভুলভাবে উপস্থাপন করছে, উদাহরণস্বরূপ, বিক্ষোভে সেই সদস্যদের সাক্ষাৎকার নেওয়া হয় যারা স্পষ্টতই মাতাল বা নির্বোধ ছিল। ইডিএল-এর বাইরের লোকেরা সাধারণত এই গোষ্ঠীটিকে ফ্যাসিবাদী, বর্ণবাদী, বা বিবেকহীনভাবে সহিংস বলে মনে করেছিল। এক্সট্রিমিজ ও ইউগোভ-এর দ্বারা ২০১২ সালের জরিপে দেখা গেছে যে জরিপে অংশ গ্রহণকারী ব্যক্তিদের মধ্যে মাত্র এক তৃতীয়াংশ ইতিপূর্বে ইডিএল সম্পর্কে শুনেছিল এবং মাত্র ১১% যোগদানের কথা বিবেচনা করবে বলেছিল। [৩৪৯] গোষ্ঠীটিকে ৭৪% জনগণ বর্ণবাদী বলে মনে করেছিল।
তুর্কি মহান জাতীয় সভা নির্বাচন, ১৯২০
পটভূমি
১৯১৯ সালের সাধারণ নির্বাচনের পর নবনির্বাচিত সংসদ ১২ জানুয়ারি ১৯২০ তারিখে ইস্তাম্বুলে আহ্বান করা হয়। যাইহোক, জাতীয় চুক্তির অনুমোদনের ফলে মিত্র বাহিনী ১৬ মার্চে শহরটি দখল করে। বেশ কয়েকজন সাংসদকে গ্রেফতার ও নির্বাসিত করা হয়। ষষ্ঠ সুলতান মুহাম্মদ ১১ এপ্রিল সংসদ ভেঙে দেন।
পরিণতি
নির্বাচনের পর নতুন মহান জাতীয় সভা ২৩ এপ্রিল ১৯২০ তারিখে আঙ্কারায় মিলিত হয়, এর চেয়ারম্যান ছিলেন মোস্তফা কামাল।
বনু জুহরাহ
বনু জুহরাহ (بنو زُهرة) কুরাইশ বংশের একটি শাখা গোত্র।
বদরের যুদ্ধের জন্য অগ্রসর হওয়া সেনাবাহিনীতে বনু জুহরাহ গোত্রের লোকেরা ছিল। তবে ক্যারাভান সুরক্ষিত আছে জানতে পেরে তারা বাহিনী ছেড়ে চলে যায়।
ম্যাডি ও'রিলি
ম্যাডি ও'রিলি (মাউন্ট এয়ারি, নর্থ ক্যারোলিনা, মে ৩, ১৯৯০) একজন মার্কিন পর্নোগ্রাফিক অভিনেত্রী।
রূপবান (ম্যাগাজিন)
রূপবান ২০১৪ সালে বাংলাদেশে প্রতিষ্ঠিত হওয়া একটি বাংলা ভাষার এলজিবিটিদের প্রথম ম্যাগাজিন বা পত্রিকা।  এটি বিভিন্ন প্রকল্প এবং ইভেন্ট আয়োজন, ওয়েবসাইট পরিচালনা করে। রূপবান নিজেদের "অলাভজনক, অ-রাজনৈতিক, এলজিবিটি ব্যক্তি এবং তাদের সহযোগীদের জন্য স্বেচ্ছাসেবী প্ল্যাটফর্ম" হিসাবে বর্ণনা করে। ২০১৬ সালে সহ-প্রতিষ্ঠাতা এবং প্রকাশক জুলহাজ মান্নানকে খুন করা হলে রূপবান পত্রিকা মুদ্রণ ও গ্রাহকদের ইভেন্টগুলি বিঘ্নিত হয়।
নাম
রূপবান বলতে "কল্পিত এবং সুন্দর ব্যক্তি" বুঝায়। ঢাকা ট্রিবিউনের মতে, পত্রিকাটির নামটি নেয়া হয়েছে "বাংলার একটি রূপকথার গল্প থেকে যেখানে রূপবান নামের একটি সুন্দরী মেয়েকে একটি বাচ্চা ছেলের সাথে বিয়ে দেওয়া হয়েছিলো।" এএফপি "রূপবান" কে বাঙালি রুপকথার নাম হিসেবে বর্ণনা করে যেখানে এক বালককে এক সুন্দরী যুবতী বিয়ে করে।
মুদ্রণ পত্রিকা
২০১৪ সালের জানুয়ারিতে পত্রিকাটি প্রথম ৫৬ পৃষ্ঠার মুদ্রণ সংখ্যা প্রকাশ করে। সে সময়ে প্রায় ৬০০ কপি ছাপা হয়েছিল, এ মূল্য নির্ধারণ করা হয়েছিল প্রতি কপি ১০০ টাকা । ঢাকা ট্রিবিউনের মতে, রূপবান স্বেচ্ছাসেবক অবদানকারীদের কাছ থেকে অবদান গ্রহণ করছিলে। এছাড়া এটি স্বেচ্ছাসেবকদের নিবন্ধ, ফটোগ্রাফি এবং ব্যক্তিগত জিনিস অন্তর্ভুক্ত করে।  সেই সময়ের সম্পাদক রাসেল আহমেদ বলেন, ‘আমরা আশা করি এটা সমকামী সম্প্রদায়ের ব্যাপারে সচেতনতা বৃদ্ধি করবে। রূপবান ম্যাগাজিনের সম্পাদকের প্রত্যাশা, সমকামীদের জীবনযাপন পদ্ধতি ও বিভিন্ন দিক নিয়ে ম্যাগাজিনটিতে যেসব প্রতিবেদন প্রকাশিত হবে, তা মানুষের মধ্যে সহনশীল দৃষ্টিভঙ্গি তৈরিতে সক্ষম হবে।’
২০১৬ সালে সন্ত্রাসীরা মান্নানকে খুন করে এবং এরপর সাময়িকীটির প্রকাশনায় ইতি টানা হয়।
রূপবান ২০১৫ সালে রুপন্তি নামে একটি বাংলা কবিতার বই প্রকাশ করে।
প্রকল্প এবং ইভেন্ট
রূপবান নিয়মিত বিভিন্ন প্রকল্প এবং অনুষ্ঠান আয়োজন করে:
চিরক্কাল
চিরক্কাল (Chirakkal) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে চিরক্কল এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Chirakkal, Kannur
উম্মে রাজিয়া কাজল
উম্মে রাজিয়া কাজল (জন্ম: ১ ফেব্রুয়ারি ১৯৬৬) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জন্ম ও পারিবারিক পরিচিতি
উম্মে রাজিয়া কাজল ১৯৬৬ সালের ১ ফেব্রুয়ারি তৎকালীন পূর্ব পাকিস্তানের ফরিদপুরে জন্মগ্রহণ করেন।
রাজনৈতিক জীবন
উম্মে রাজিয়া কাজল ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে গোপালগঞ্জ জেলার জন্য নির্ধারিত সংরক্ষিত নারী আসন-৪৩ নং আসন থেকে ১ম বারের মতো এমপি নির্বাচিত হন।
পাস্কুয়াল সোমা
পাস্কুয়াল সোমা (Pascual Somma, ; ১০ ফেব্রুয়ারি ১৮৯৬ – ৬ নভেম্বর ১৯৩০) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
পাস্কুয়াল ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ৪৩ ম্যাচে ৩টি গোল করেছিলেন। তিনি উরুগুয়ের হয়ে সর্বমোট সাতটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২ এবং ১৯২৩) অংশগ্রহণ করেছিলেন, যার মধ্যে ১৯১৬, ১৯১৭, ১৯২০ এবং ১৯২৩ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
ব্যক্তিগত জীবন
পাস্কুয়াল সোমা ১৮৯৬ সালের ১০ই ফেব্রুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩০ সালের ৬ই নভেম্বর তারিখে, উরুগুয়ের মোন্তেভিদেওতে ৩৪ বছর বয়সে তিনি মৃত্যুবরণ করেছেন।
শরভ
শরভ (शरभ,, তামিল: ஸரபா, ಶರಭ, তেলুগু: శరభ ) বা সরভ হলো হিন্দু পৌরাণিক কাহিনীতে আট পা বিশিষ্ট আংশিক-সিংহ ও আংশিক-পাখি পশু, যেটি সিংহ বা হাতির চেয়েও বেশি শক্তিশালী, এবং এক লাফে একটি উপত্যকা পার করার ক্ষমতা রাখে। পরবর্তী সাহিত্যে শরভকে আট পায়ের হরিণ হিসেবে বর্ণনা করা হয়েছে।
শৈব শাস্ত্র বর্ণনা করে যে নৃসিংহকে শান্ত করার জন্য দেবতা শিব শরভের রূপ ধারণ করেছিলেন - বৈষ্ণব সম্প্রদায়ের দ্বারা উপাসিত বিষ্ণুর উগ্র পুরুষ-সিংহ অবতার। এই রূপটি শরবেশ্বর (ভগবান শরভ) বা শরবেশ্বরমূর্তি নামে পরিচিত। বৈষ্ণবরা নৃসিংহের প্রতিকৃতিকে শিব-শরভ দ্বারা ধ্বংস করে এবং শরভকে বিষ্ণুর নাম বলে মনে করে। বিমথগির পুরাণ, বথিস্তাভান পুরাণ, ভালুক্ক পুরাণ, এবং অন্যান্য পুরাণগুলি বর্ণনা করে যে বিষ্ণু শরভার বিরুদ্ধে লড়াই করার জন্য হিংস্র গণ্ডভেরুণ্ড পাখি-প্রাণীর রূপ ধারণ করেছিলেন।
ইস্তাম্বুল বাশাকশেহির ফুটবল ক্লাব
ইস্তাম্বুল বাশাকশেহির ফুতবল কুলুবু (, İstanbul Başakşehir Futbol Kulübü; এছাড়াও ইস্তাম্বুল বাশাকশেহির এফকে অথবা শুধুমাত্র ইস্তাম্বুল বাশাকশেহির নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৯০ সালে প্রতিষ্ঠিত হয়েছে। ইস্তাম্বুল বাশাকশেহির এফকে তাদের সকল হোম ম্যাচ ইস্তাম্বুলের ফাতিহ তেরিম স্টেডিয়ামে খেলে থাকে; যার ধারণক্ষমতা হচ্ছে ১৭,১৫৬। বর্তমানে এই ক্লাবের ম্যানেজারের দায়িত্ব পালন করছেন ওকান বুরুক এবং সভাপতির দায়িত্ব পালন করছেন গোকসেল গুমুশদায়। তুর্কি রক্ষণভাগের খেলোয়াড় মাহমুত তেকদেমির এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ইস্তাম্বুল বাশাকশেহির এফকে এপর্যন্ত ২টি শিরোপা জয়লাভ করেছে; যার মধ্যে ১টি ১. লিগ এবং ১টি ২. লিগ শিরোপা রয়েছে।
ব্রুক ব্যালেন্টাইন
ব্রুক ব্যালেন্টাইন (জন্ম জুলাই ১৩, ১৯৮২ চারলোট, নর্থ ক্যারোলাইনা) হলেন একজন প্রাক্তন (২০০২ সাল থেকে ২০০৭) পর্নোগ্রাফি অভিনেত্রী।
তিনি যৌনশিল্প তে তার প্রথম কাজ শুরু করেন তার ওয়েবাসাইটের জন্য ফটোশুটের মাধ্যমে। এবং পরে তিনি প্রাপ্তবয়স্কদের জন্য ভিডিও করবার জন্য লাস ভেগাস যান।
দ্য আহমাদী
দ্যা আহমাদী টাঙ্গাইলে প্রকাশিত একটি ঐতিহাসিক ম্যাগাজিন ছিল।
ইতিহাস
আহমাদী প্রথম প্রকাশিত ১৮৮৬ সালে। এটি করিমুন্নেসা খানম চৌধুরানী আর্থিকভাবে সহায়তা করেন। এবং আব্দুল হামিদ খান ইউসুফজাই সম্পাদনা করেন। করিমুন্নেসা খানম চৌধুরানী ছিলেন দালদুয়ারের জমিদার আবদুল হালিম খান গজনীর স্ত্রী। এটি দেলদুয়ার উপজেলা, টাঙ্গাইল থেকে প্রকাশিত হত এবং প্রায়শই টাঙ্গাইল ভিত্তিক সমসাময়িক আকবারে ইসলামিয়া নিয়ে বিতর্ক সৃষ্টি করে। দালদুয়ার জমিদারি এস্টেটের ম্যানেজার মীর মশাররফ হোসেন প্রায়ই আহমদিতে লিখতেন। পত্রিকাটি ধর্ম, রাজনীতি, এবং সামাজিক ঘটনা সম্পর্কে লেখা হত। ১৮৮৮ সালে এর নামকরণ করা হয় আহমাদী ও নবরত্ন।
পরদেশী (২০১৩-এর চলচ্চিত্র)
পরদেশী (பரதேசி) ২০১৩ সালে মুক্তিপ্রাপ্ত একটি ভারতীয় তামিল- ভাষার চলচ্চিত্র । যা বালা  রচিত এবং পরিচালনা করেছেন অথর্ব, বৈধিকা এবং ধনসিকা ।  ছবিটির সংগীত পরিচালনা করেছেন জিভি প্রকাশ কুমার ।
ফিল্মটি উপন্যাস এরিয়াম পানিকাদু, পল হ্যারিস ড্যানিয়েলের ১৯৬৯ সালের ইংরেজি উপন্যাস রেড টিয়ের তামিল অনুবাদ এবং ১৯৩০-এর দশকে স্বাধীনতার আগে ঘটে যাওয়া বাস্তব জীবনের ঘটনা থেকে অনুপ্রাণিত হয়ে নির্মিত হয়েছিল। এটি ১৫ মার্চ ২০১৩ এ প্রকাশিত হয়েছিল। এর ডাব সংস্করণ তেলুগু একই নামের মুক্তি পায়। ছবিটি ইতিবাচক পর্যালোচনার জন্য উন্মুক্ত হয়েছিল। ছবিটির সুন্দর প্রকাশ ভঙ্গিমা দর্শক মনে জায়গা করতে সচেষ্ট হয়।
খানীম লতিফ
খানীম রহিম লতিফ (সোরানি কুর্দি: خانم لەتیف, রোমান্স: জানিম Letîf; আরবি: خانم لطيف, রোমান্স: জানিম Latīf),(জন্ম ১ জানুয়ারি, ১৯৬৯ ইরাকের সুলায়মানিয়াহ) ইরাকি কুর্দিস্তানের একজন উদারপন্থী নারী অধিকার কর্মী যিনি সমতা রক্ষা করতে এবং নারীদের লিঙ্গ ভিত্তিক সহিংসতা থেকে রক্ষা করতে চেয়েছিলেন।
প্রাথমিক জীবন এবং শিক্ষা
লতিফ ২০১৪-২০১৫ সালে আইন ও রাষ্ট্রবিজ্ঞানে স্নাতক এবং ২০০৬ সালে যুক্তরাজ্যের চার্চ ইউনিভার্সিটি অফ ক্যান্টারবারি থেকে সামাজিক কর্ম অনুশীলনে ডিপ্লোমা অর্জন করেছেন।
পেশা
লতিফ ২০ সালে কুর্দিস্তানে নারী অধিকার আন্দোলনে যোগ দেন। ২০০২ সালে, তিনি প্রথম নারী সুরক্ষা আশ্রয় কেন্দ্র প্রতিষ্ঠা করেন যা লিঙ্গ ভিত্তিক সহিংসতা এবং সম্মান হত্যার শিকারদের আশ্রয় প্রদান করে। তিনি সুলায়মানিয়াহ শহরে অবস্থিত ইরাকে নারীদের প্রতি সহিংসতার উপর মনোনিবেশ কারী প্রথম স্বাধীন এনজিও সুদার পরিচালক হিসেবে নিযুক্ত হন। তিনি কুর্দিভাষায় বেশ কয়েকটি পুস্তিকা এবং বই প্রকাশ করেছেন যার মধ্যে রয়েছে নারীদের প্রতি সহিংসতার পরিণতি। লতিফ কুর্দিদের বেশ কয়েকটি আন্তর্জাতিক কনভেনশন এবং সিইডিএডব্লিউ-এর মতো মহিলাদের অধিকার সম্পর্কিত নথিতেও অনুবাদ করেছেন। বাম|থাম্ব| মার্কিন পররাষ্ট্র দপ্তরে সাবেক মার্কিন পররাষ্ট্রমন্ত্রী কন্ডোলিজা রাইসের সঙ্গে খানিম লতিফের সাক্ষাৎ, ২০০। লতিফ ২০১০ সাল থেকে ফ্রন্টলাইন ডিফেন্ডারস ইন্টারন্যাশনালের সদস্য, ২০১১ সাল থেকে কুর্দিজাতীয় কংগ্রেসের (কেএনকে) সদস্য এবং ২০০৬ সাল থেকে অ্যামনেস্টি ইন্টারন্যাশনালের সদস্য। তিনি ইরাক ও কুর্দিস্তানে ইউএনসিআর১৩২৫ সম্পর্কিত কার্যক্রমে ব্যাপকভাবে কাজ করেছেন এবং ইউএনসিআর১৩২৫ ইরাক ন্যাশনাল অ্যাকশন প্ল্যান (আইএনএপি) জোটের প্রতিষ্ঠাতা সদস্য। লতিফ মধ্যপ্রাচ্য এবং উত্তর আফ্রিকার জন্য মহিলাদের জন্য গ্লোবাল ফান্ডের উপদেষ্টা। লতিফ অনার ভিত্তিক সহিংসতা সচেতনতা নেটওয়ার্কেরও একজন সদস্য।
লতিফ কুর্দিস্তান ও ইরাকে নারীদের সমস্যা নিয়ে আন্তর্জাতিক ও স্থানীয় সংস্থা এবং গণমাধ্যমের অনেক প্রতিবেদনে অবদান রেখেছে এবং ইরাকে নারীদের অধিকার সংক্রান্ত তথ্যের উৎস হিসেবে আন্তর্জাতিক গণমাধ্যমের সাক্ষাৎকার নিয়েছে। বাম|থাম্ব| সংঘর্ষে যৌন সহিংসতার বিষয়ে জাতিসংঘ মহাসচিবের বিশেষ প্রতিনিধি জয়নাব হাওয়া বাঙ্গুরার সঙ্গে খানিম লতিফের সাক্ষাৎ, মার্চ ২০১৬ লতিফ নিয়মিতভাবে আন্তর্জাতিক, আঞ্চলিক, দেশব্যাপী এবং স্থানীয় ইভেন্ট এবং ইরাকে মহিলাদের অধিকার এবং এসজিবিভি বিষয়ক সম্মেলনে অংশগ্রহণ করে। থাম্ব|কেনেডি আর্টস সেন্টারে ভাইটাল ভয়েসেস গ্লোবাল লিডারশিপ অ্যাওয়ার্ড অনুষ্ঠান-২০১৬-এ খানিম লতিফ ২০১৪ সালে, সন্ত্রাসী দল আইএসআইএস এই অঞ্চলের ইয়াজিদি জনগোষ্ঠীর বিরুদ্ধে সহিংস প্রচারণা শুরু করার পর, লতিফ পরিত্যক্ত ভবন এবং অস্থায়ী আশ্রয়স্থলে বেঁচে যাওয়া মহিলাদের সন্ধানে অবদান রাখেন। তিনি আবিষ্কার করেন যে আইএসআইএস হামলার সময় কমপক্ষে ২,০০০ মহিলাকে অপহরণ করেছিল। অপহৃত কয়েকজন মহিলা পালাতে শুরু করার সাথে সাথে লতিফ তাদের খুঁজে বের করে এবং সুদার যত্নের প্রস্তাব দেয়। তিনি জানতে পারেন যে নারীদের উপর অত্যাচার করা হচ্ছে, বিক্রি করা হচ্ছে, যৌন নির্যাতন করা হচ্ছে এবং শ্রমে বাধ্য করা হচ্ছে এবং স্থানীয় এবং বিশ্বব্যাপী এই নৃশংসতাপ্রচার করা হচ্ছে।
ব্যক্তিগত জীবন
লতিফ ইরাকি কুর্দিস্তানের সাংবাদিক এবং শার্প্রেস পাবলিকেশনের পরিচালক কামাল রউফকে বিয়ে করেছেন এবং তার একটি মেয়ে রয়েছে।
পুরস্কার
ইরাকে নারী অধিকারে তার কাজ এবং অবদানের স্বীকৃতি স্বরূপ লতিফ মানবাধিকারের জন্য ভাইটাল ভয়েসেস ১৫তম গ্লোবাল লিডারশিপ পুরস্কার লাভ করেন। ২০১৬ সালের ৯ মার্চ ওয়াশিংটন ডিসির কেনেডি সেন্টারে আয়োজিত এক অনুষ্ঠানের সময় তাকে সম্মানিত করা হয়। এই পুরস্কারলতিফকে আরও তিনজন সক্রিয় কর্মীর সাথে সম্মানিত করে: হাফসাত আবিওলা-কস্টেলো, আকাঙ্ক্ষা হাজারি এবং ইয়োনি সানচেজ।
দ্য জার্নি অব কর্মা
দ্য জার্নি অব কর্মা ২০১৮ সালের একটি হিন্দি চলচ্চিত্র, এতে অভিনয় করেছেন পুনম পান্ডে এবং শক্তি কাপুর। চলচ্চিত্রটি জগবীর দাহিয়া দ্বারা পরিচালিত এবং রূপেশ পল দ্বারা রচিত। দ্য জার্নি অব কর্মা ২০১৮ সালের ২৬ অক্টোবর মুক্তি পায়।
পটভূমি
চলচ্চিত্রটির একটি বস্তির মেয়ের কাহিনীকে ঘিরে, যে পড়াশুনায় ভালো এবং আমেরিকাতে কাজ করার স্বপ্নকে তাড়া করার চেষ্টা করে। সে রহস্যময় এক বয়স্ক ব্যক্তির সাথে বিস্ময় এবং অভিলাষে ভরা এক ভ্রমণের মধ্য দিয়ে তার যাত্রা শুরু করে।
সঙ্গীত
ছবিটির সংগীত পরিচালনা করেছেন ডেনিশ আলফাজ, নিশান্ত সলিল ও ওঙ্কার মিনহাস।
গ্রাহাম ফোর্ড
গ্রাহাম জেভিয়ের ফোর্ড (Graham Xavier Ford; জন্ম: ১৬ নভেম্বর, ১৯৬০) নাটাল প্রদেশে জন্মগ্রহণকারী দক্ষিণ আফ্রিকার প্রথম-শ্রেণীর সাবেক ক্রিকেটার। বর্তমানে তিনি কোচের দায়িত্ব পালন করছেন। জানুয়ারি, ২০১২ সাল থেকে জিওফ মার্শের পরিবর্তে ৩১ ডিসেম্বর, ২০১৩ তারিখ পর্যন্ত তিনি শ্রীলঙ্কা দলের প্রধান কোচের দায়িত্ব পালনের পর পুনরায় জানুয়ারি, ২০১৬ থেকে এ দায়িত্বে রয়েছেন।
খেলোয়াড়ী জীবন
ক্রিকেটে তিনি ডানহাতি ব্যাটসম্যান হিসেবে মাঠে নামতেন। সমগ্র খেলোয়াড়ী জীবনে তিনি ৭টি প্রথম-শ্রেণীর ক্রিকেট খেলায় অংশগ্রহণ করেছেন। ১৯৮২-৮৩ মৌসুমে নাটাল বি দলের মাধ্যমে প্রথম-শ্রেণীর ক্রিকেটে অভিষিক্ত হন। তিনি অনেকগুলো ক্রীড়ায় পারদর্শীতা দেখান। প্রাদেশিক দলের সাবেক টেনিস চ্যাম্পিয়ন ছিলেন তিনি। পাশাপাশি নাটালের পক্ষ হয়ে ফুটবল খেলায়ও প্রতিনিধিত্ব করেন। এছাড়াও রাগবি ইউনিয়নের রেফারি হিসেবেও যোগ্যতা অর্জন করেছেন।
কোচিং জীবন
১৯৯২ সালে নাটাল ক্রিকেট দলের কোচের দায়িত্ব লাভ করেন। ঐ সময় তিনি ম্যালকম মার্শাল, ক্লাইভ রাইস, শন পোলক, জন্টি রোডস, ল্যান্স ক্লুজনারের ন্যায় ক্রিকেটারদেরকে পরিচালনা করেছেন। ১৯৯৬-৯৭ মৌসুমে প্রাদেশিক দলের প্রথম-শ্রেণীর ক্রিকেট ও একদিনের ট্রফি বিজয়ে নেতৃত্ব দেন।
১৯৯৯ সালের বিশ্বকাপ ক্রিকেটে তিনি বব উলমারের সহকারী হিসেবে দক্ষিণ আফ্রিকা দলকে সেমি-ফাইনালে উত্তরণ ঘটান, যেখানে তারা অস্ট্রেলিয়ার কাছে হেরে যায়। বিশ্বকাপ প্রতিযোগিতার পর তিনি বব উলমারের স্থলাভিষিক্ত হন ও ১১টি সিরিজের ৮টিতেই তার দল বিজয়ী হয়েছিল। কিন্তু, দেশে-বিদেশে উভয় জায়গায়ই অস্ট্রেলিয়ার কাছে পরাভূত হওয়ায় জুন, ২০০২ সালে কোচের দায়িত্ব থেকে অব্যহতি পান।
২০০৫ সালে তিনি কেন্টের ক্রিকেট পরিচালক নিযুক্ত হন। ২০০৬ সালে ফোর্ড দক্ষিণ আফ্রিকায় ফিরে যান ও ডলফিন্সের কোচের দায়িত্ব নেন। কিন্তু একই বছর তিনি ব্যক্তিগত কারণে পদত্যাগ করেন।
৯ জুন, ২০০৭ তারিখে ভারতীয় ক্রিকেট দলের কোচের দায়িত্বের প্রস্তাবনা পেলেও পারিবারিক সিদ্ধান্তে এ প্রস্তাব প্রত্যাখ্যান করেন। জানুয়ারি, ২০১২ সাল থেকে শ্রীলঙ্কা জাতীয় ক্রিকেট দলের প্রধান কোচের দায়িত্ব পালনকালীন তিনি সেপ্টেম্বর, ২০১৩ সালে পুনরায় দুই বছরের চুক্তি নবায়ণ করতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ তার পরিবর্তে পল ফারব্রেসকে জাতীয় দলের কোচ হিসেবে ঘোষণা করে যা ১ জানুয়ারি, ২০১৪ তারিখ থেকে কার্যকরী হয়।
শ্রীলঙ্কা
সেপ্টেম্বর, ২০১৩ সালে শ্রীলঙ্কা দলের প্রধান কোচ হিসেবে দুই বছরের চুক্তির মেয়াদ বৃদ্ধিতে অস্বীকার করেন। ২৭ ফেব্রুয়ারি, ২০১৪ তারিখে সারে ক্রিকেট ক্লাবের প্রধান কোচের দায়িত্ব নিতে রাজী হন তিনি। তার কোচিং জীবনের সেরা আবিষ্কার কুমার সাঙ্গাকারা ২০১৫ সালে সারে দলে ছিলেন ও শ্রীলঙ্কান ক্রিকেটকে তার প্রভাববিস্তার করে সেখানে নিয়ে যেতে সহায়তা করেন। পাকিস্তান ও ভারতের বিপক্ষে উপর্যুপরি টেস্ট সিরিজে পরাজয়ের পর সেপ্টেম্বর, ২০১৫ সালে মারভান আতাপাত্তু পদত্যাগ করলে জানুয়ারি, ২০১৬ সালে ফোর্ড আরও একবার শ্রীলঙ্কার প্রধান কোচ হিসেবে নিযুক্তি লাভ করেন।
জায়তুনা কলেজ
জায়েতুনা কলেজ (পূর্বে জায়তুনা ইনস্টিটিউট) ক্যালিফোর্নিয়ার বার্কলির একটি সুন্নি কলেজ। এটি যুক্তরাষ্ট্রের প্রথম স্বীকৃত মুসলিম স্নাতক কলেজ এবং ২০০৮ সালে এটি প্রতিষ্ঠা করেছিলেন হামজা ইউসুফ, জায়েদ শাকির এবং হাতেম বাজিয়ান। কলেজ হওয়ার আগে জায়েতুনা একটি ইনস্টিটিউট ছিল যা ১৯৯৬ সালে হামজা ইউসুফ এবং হেশাম আলালুসি প্রতিষ্ঠা করেছিলো। জায়াতুনা কলেজ উদার শিল্প ও মানবিকতার গুরুত্বকে একটি ঐতিহ্যবাহী ইসলামী শিক্ষা পাঠ্যক্রমের সাথে যুক্ত করার চেষ্টা করছে। ২০১৪-২০১৫ শিক্ষাবর্ষে, জায়াতুনা কলেজটিতে প্রায় পঞ্চাশ শিক্ষার্থীর একটি স্নাতক ছাত্র সংগঠন ছিল, যার বেশিরভাগই ক্যাম্পাসে বাস করে। জায়েতুনা কলেজটি ইসলামিক আইন ও ধর্মতত্ত্বকে প্রধান বিষয় হিসেব,  আরবি ব্যাকরণ এবং ইসলামী আইনশাস্ত্র থেকে শুরু করে আমেরিকান ইতিহাস ও সাহিত্যের পাঠ্যক্রম সরবরাহ করে। জায়তুনা কলেজটি নিবিড় আরবি ভাষার গ্রীষ্মের কোর্সও পরিচালনা করে।
পশ্চিমে মুসলিম-আমেরিকান সম্প্রদায়ের জন্য ইসলামী শিক্ষার কেন্দ্র প্রতিষ্ঠা করার বাধ্যতামূলক থেকে জায়েতুনা কলেজ কল্পনা করা হয়েছিল যেগুলি ইসলামিক ধর্মগ্রন্থকে কর্তৃত্বমূলকভাবে ব্যাখ্যা করতে এবং পশ্চিমা শিক্ষার্থীদের যে সাংস্কৃতিক প্রেক্ষাপটে বাস করে তাদের আলোকে শিক্ষিত করার জন্য সজ্জিত। আমেরিকা ও মুসলিম বিশ্বের মধ্যে বিভেদ দূর করার দক্ষতা অর্জনকারী একটি প্রতিষ্ঠান হিসাবে জায়েতুনা কলেজকে স্বীকৃতি দেওয়া হয়েছে।
জায়েতুনা কলেজের অনুষদে আরবি, ইসলামিক স্টাডিজ এবং লিবারেল আর্টসের পণ্ডিত আছে। প্রতিষ্ঠানটি এর নাম আরবীয় শব্দ জায়তুনা থেকে এসেছে, যার অর্থ জলপাই গাছ। বাইবেল এবং কুরআনের পন্ডিতরা জলপাইকে অনেক উপকার এবং মূল্যবান বলে মনে করেন।
ইতিহাস
১৯৯৬ সালে, জায়েতুনা ইনস্টিটিউট হামজা ইউসুফ এবং হেশাম আলালুসি প্রতিষ্ঠা করেছিলেন এবং ক্যালিফোর্নিয়ায় একটি অলাভজনক, শিক্ষাপ্রতিষ্ঠান হিসাবে অন্তর্ভুক্ত করেছিলেন।
ইনস্টিটিউটের ম্যান্ডেট ছিল আরবী ও ইসলামিক স্টাডিজের উপর কোর্স শেখানোর পাশাপাশি কমিউনিটি সার্ভিস এবং প্রচার প্রচারে নিযুক্ত করা। জায়েতুনা ইনস্টিটিউট হেডওয়ার শহরে একটি ক্যাম্পাস ছিল এবং ২০০১ সালে, জায়েদ শাকির এবং অন্যান্য প্রশিক্ষকগণ একটি চার বছরের পাইলট সেমিনারি প্রকল্প পরিচালনা করেছিলেন যা থেকে পাঁচজন শিক্ষার্থী স্নাতক হন। পাইলট প্রোগ্রামের জ্ঞাত অভিজ্ঞতার সাথে, জায়াতুনা ইনস্টিটিউট জায়েতুনা কলেজ প্রতিষ্ঠা করে।
২০০৮ সালে জায়েতুনা ইনস্টিটিউট একটি গ্রীষ্মের আরবি কর্মসূচি পরিচালনা করে এবং শীঘ্রই এর নামটি আনুষ্ঠানিকভাবে ২০০৯ সালে জায়েতুনা ইনস্টিটিউট থেকে জায়তুনা কলেজে পরিবর্তিত হয়। আন্ডারগ্রাজুয়েট ক্লাস শুরু হয়েছিল ২০১০ সালে। হেওয়ার্ড থেকে বার্কলি থেকে চলে যাওয়া, জায়েতুনা কলেজের উপলব্ধ সংস্থানগুলি সম্প্রসারণ করার এবং ক্যালিফোর্নিয়া বিশ্ববিদ্যালয়, বার্কলে এবং স্নাতক তাত্ত্বিক ইউনিয়নের মতো প্রতিষ্ঠিত প্রতিষ্ঠানের সাথে সহযোগিতা করার সুযোগ হিসাবে দেখা হয়েছিল
শিক্ষাবিদগণ
কলেজটি কেবল একটি একক ডিগ্রি, ইসলামী আইন ও ধর্মতত্ত্ব বিষয়ে স্নাতক ডিগ্রি প্রদানের জন্য অনুমোদিত হয়। সমস্ত ছাত্রকে মূল ভাষায় ইসলামী পাঠগুলি অধ্যয়ন করতে সক্ষম করার জন্য আরবী শেখার প্রয়োজন।  জায়তুনা কলেজ মানবিকতা এবং সামাজিক বিজ্ঞানের অধ্যয়নের জন্য একটি আন্তঃশৃঙ্খলাবদ্ধ পদ্ধতি গ্রহণ করে।  কলেজের লিবারেল শিল্পকলা প্রোগ্রাম আমেরিকান ইতিহাস, নীতিশাস্ত্র, দর্শন, সাহিত্য এবং যুক্তি মত বিষয় নিয়ে গঠিত। একটি লিবারেল আর্ট কলেজ হিসাবে, জায়েতুনা আমেরিকান এবং ইসলামী সংস্কৃতি এবং ইতিহাসের বিস্তৃত বোঝার পাশাপাশি জ্ঞান অর্জনের প্রাথমিক সরঞ্জামগুলি দিয়ে তার শিক্ষার্থীদের সজ্জিত করার প্রয়োজনীয়তায় বিশ্বাসী। আমেরিকান সমাজ ও ইতিহাস ঐতিহ্য  বোঝার এই ভিত্তিতেই জায়তুনা কলেজের শিক্ষার্থীরা আমেরিকান সমাজে ভালো ভাবে ইসলাম প্রতিষ্ঠা করতে পারবে।
জায়েতুনা কলেজ ইসলামিক ইতিহাস, ইংরেজি রচনা, ইসলামী ধর্মতত্ত্ব, ইসলামিক আইন এবং আরবি বিষয়ে কোর্স সরবরাহ করে। এটি গ্রীষ্মে আরবি নিবিড় প্রোগ্রামও সরবরাহ করে। জায়েতুনা কলেজের আরবি শিক্ষার্থীদের জায়েতুনা কলেজ শুরু করার আগে নিবিড় আরবি বা তার সমতুল্য অন্য কোনও প্রতিষ্ঠানে সম্পন্ন করতে হবে। আরবি গ্রীষ্মের নিবন্ধন বৃদ্ধি অব্যাহত রয়েছে এবং ২০১২ সালের মধ্যে এর উদ্বোধনী বছর দ্বিগুণ হয়ে গেছে ।
শিক্ষামূলক দর্শন
কলেজটির মূলমন্ত্রটি "Where Islam Meets Americ"। জায়েতুনা কলেজ উচ্চতর শিক্ষার একটি স্থায়ী প্রতিষ্ঠান তৈরি করার কল্পনা করেছে এবং তার লক্ষ্য নৈতিকভাবে প্রতিশ্রুতিবদ্ধ পেশাদার, বৌদ্ধিক এবং আধ্যাত্মিক নেতাদের শিক্ষিত এবং প্রস্তুত করা, যারা ইসলামী পণ্ডিত ঐতিহ্যের ভিত্তিতে এবং আধুনিক সমাজ গঠনের সমালোচিত ধারণাগুলির সাথে মতবাদযুক্ত। জায়েতুনা কলেজ ধর্মীয় সম্প্রদায়ের একটি ঐতিহ্য অনুসারে নিজেকে অনুসরণ করে, যারা ক্যাথলিক এবং ইহুদিদের মতো তাদের সম্প্রদায়ের জন্য কলেজ প্রতিষ্ঠা করেছিল । এই ক্ষেত্রে, জাইতুনা কলেজকে অন্যান্য ব্যক্তিগত ধর্মীয় উদার শিল্পের স্কুলগুলির সাথে তুলনা করা হয়েছে যেমন জর্জিটাউন, ব্র্যান্ডেস, নটরডেম এবং অন্যান্য।
স্বীকৃতি
২০১৫ সালে Western Association of Schools and Colleges  জায়তুনা ইনস্টিটিউটকে "ইসলামিক আইন এবং ধর্মশাস্ত্র, ব্যাচেলর" ডিগ্রি প্রদানের স্বীকৃতি মঞ্জুর করে। জায়তুুুনা ইনস্টিটিউট মার্কিন যুক্তরাষ্ট্রে প্রথম স্বীকৃত মুসলিম ক্যাম্পাস।
ছাত্রছাত্রী
জায়েতুনা কলেজের ছাত্র সংগঠনে কেবল ৫০ জন শিক্ষার্থী রয়েছে। প্রায় অর্ধেক ক্যালিফোর্নিয়ার বাসিন্দা। বাকী ওহাইও, কলোরাডো, নিউ ইয়র্ক, মিশিগান, এবং অন্যান্য রাজ্যগুলির অন্তর্ভুক্ত। ওয়াশিংটন পোস্টের মতে, শিক্ষার্থীরা আমেরিকান এবং বিদেশী উভয়ই রয়েছে এবং তারা "পাকিস্তানি, আরবি, তুর্কি, আফ্রিকান-আমেরিকান এবং ল্যাটিনোর বংশভূত"। আটজন মহিলা এবং সাত জন পুরুষ নিয়ে প্রথম জায়তুনা কলেজের ক্লাস ছিল।
কিছু জায়াতুনা কলেজের ছাত্ররা আগে কলম্বিয়ার মতো আইভি লীগ বিশ্ববিদ্যালয় থেকে স্নাতক ডিগ্রি অর্জন করেছে; অন্যরা পূর্ব স্নাতকোত্তর অভিজ্ঞতা ছাড়াই জায়তুনা কলেজে স্নাতক পড়াশোনা শুরু করেছে। জায়েতুনা কলেজের সংস্কৃতিতে অন্তর্নিহিত চরিত্র বিকাশের উপর জোর দেওয়ার কারণে কিছু জয়তুনা কলেজের শিক্ষার্থী শিকাগো বিশ্ববিদ্যালয় এবং অন্যদের মধ্যে উল্লেখযোগ্য বিশ্ববিদ্যালয়গুলিতে যাওয়ার জন্য অফার প্রত্যাখ্যান করেছে। ছাত্র সংগঠনটি অনেকগুলি ইসলামে ধর্মান্তরিত হয়,  পাশাপাশি দ্বিতীয় প্রজন্মের মুসলমান এবং অন্যান্য যেগুলির পশ্চাদপট রয়েছে মুসলিম সংখ্যাগরিষ্ঠ দেশগুলিতে। ধর্মীয় অনুষঙ্গ বা গোষ্ঠীর উপর ভিত্তি করে ভর্তির কোনও বিধিনিষেধ নেই।
জায়তুনা কলেজের বার্ষিক শিক্ষাদান ব্যয় $ ১২,১৭৭.। কলেজটি অনুমিত অতিরিক্ত বার্ষিক $ ৬,৮৭৩.৭৫  ব্যয়ে ক্যাম্পাসে আবাসন সরবরাহ করে।
বনু উমাইয়া
রাশিদুন খিলাফতের পরবর্তী উমাইয়া খিলাফত বনু উমাইয়ার সদস্য সাহাবি মুয়াবিয়া কর্তৃক প্রতিষ্ঠিত হয়।
অবরোধ-বাসিনী
অবরোধ-বাসিনী ভারতবর্ষের অগ্রণী নারীবাদী লেখিকা রোকেয়া সাখাওয়াত হোসেন রচিত একটি গ্রন্থ। বেগম রোকেয়ার অন্যতম শ্রেষ্ঠ সাহিত্যকীর্তি হিসেবে বিবেচিত গ্রন্থটি ১৯৩১ সালে প্রকাশিত হয়। এতে তৎকালীন ভারতবর্ষীয় নারীদের বিশেষ করে মুসলমান ঘরের নারীদের সমাজের অবরোধপ্রথার জন্য যে অসুবিধায় পড়তে হত তা বর্ণিত হয়েছে। মোট ৪৭ ঘটনাকে অনুগল্প আকারে লেখে বইটি তৈরি করা হয়েছে। ঘটনাগুলো সব বাস্তব জীবন থেকে নেওয়া। এ বইয়ের মাধ্যমে বেগম রোকেয়া গল্পাকারে পর্দা প্রথার দরুন নারীদের দুর্ভোগ সবার কাছে উপস্থাপন করেছেন।